**N á v r h**

 **Všeobecné záväzné nariadenie č. 4/2025**

 **O používaní zábavnej pyrotechniky na území obce Dlhé Pole**

 **Ing. Tibor Gajdošík**

 **starosta obce**

**Návrh VZN vyvesený:**

**Na VZN sa OcZ uznieslo:**

**VZN vyvesené:**

Obec Dlhé Polee na základe ustanovenia § 53 ods. 3 zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov a tiež podľa ustanovenia § 6 ods. 1 zákona SNR č. 369/1990 Zb. o obecnom zriadení v znení neskorších predpisov

v y d á v a

**Všeobecne záväzné nariadenie č. 4/2025**

**o používaní pyrotechnických výrobkov na území obce Dlhé Pole**

 **Článok 1**

 **Všeobecné ustanovenia**

1. Z dôvodu ochrany verejného poriadku obec Dlhé Pole (ďalej aj len „obec“) upravuje používanie pyrotechnických výrobkov kategórie F2, F3, P1 a T1 na území obce.
2. Toto všeobecne záväzné nariadenie (ďalej len „VZN“) je záväzné pre obyvateľov obce, návštevníkov obce, právnické a fyzické osoby podnikajúce alebo pôsobiace na území obce, pre vlastníkov alebo užívateľov nehnuteľností a iných objektov umiestnených na území obce.

 **Článok 2**

 **Vymedzenie pojmov**

1. Pyrotechnickým výrobkom sa na účely tohto VZN rozumejú výrobky zábavnej pyrotechniky bežne dostupné na trhu obsahujúce výbušné látky alebo zmes výbušných látok, ktorý je navrhnutý na vyprodukovanie tepla, svetla, zvuku, plynu alebo dymu alebo na kombinácie týchto efektov prostredníctvom jednotlivých exotermických chemických reakcií a ich použitie nie je určené len odborne spôsobilým osobám.
2. Zábavnou pyrotechnikou sa na účely tohto nariadenia rozumejú pyrotechnické výrobky určené na zábavné účely kategórie F2, ktorá predstavuje nízke nebezpečenstvo a má nízku hladinu hluku a ktorú možno používať vonku v obmedzených priestoroch a kategórie F3, ktorá predstavuje stredne veľké nebezpečenstvo a je určená na používanie vonku na veľkých otvorených priestranstvách a ktorej hladina hluku nie je škodlivá pre ľudské zdravie.
3. Iní pyrotechnický výrobok kategórie P1 nepatrí medzi zábavnú a scénická pyrotechniku a predstavuje nízke nebezpečenstvo.
4. Scénická pyrotechnika kategórie T1 je pyrotechnický výrobok určený na používanie na javisku, ktorý predstavuje nízke nebezpečenstvo.

 **Článok 3**

**Používanie pyrotechnických výrobkov na zábavné a oslavné účely**

1. Používanie pyrotechnických výrobkov kategórie F2 a F3, ktorými sú petardy, zábleskové petardy, batérie petárd, batérie petárd s externou oporou, batérie zábleskových petárd, batérie zábleskových petárd s externou oporou, výmetnice, míny, rímske sviece, rakety obsahujúce pyrotechnickú jednotku ktorej hlavným efektom je hluk, kombinácie obsahujúce ako prvok petardy alebo zábleskové petardy je celoročne zakázané.
2. Na území obce je zakázané používať pyrotechnické výrobky kategórie F2 a F3 s výnimkou 31. decembra od 18:00 hod. do 1. januára do 2:00 hod.
3. Pyrotechnické výrobky kategórie F2 a F3, ktorých použitie je zakázané podľa § 53 odseku 2 zákona č. 58/2014 je možné použiť iba s predchádzajúcim súhlasom obce na základe písomnej žiadosti o súhlas podľa § 53 ods. 5 zákona. (príloha č.1)
4. Obec Dlhé Pole na účely §53 ods. 5 zákona stanovuje správny poplatok vo výške 20,- eur
5. Zakazuje sa používať pyrotechnické výrobky na miestach v minimálnej vzdialenosti 250 m od zariadení a lokalít ako dom seniorov, škola, materská škola, bytové domy, múzeá, historické drevenice, registrovaného chovného zariadenia s chovom hospodárskych zvierat v areáloch kostola a pohrebiska, na športoviskách a detských ihriskách v súlade s § 53 ods.3 zákona č. 58/2014 Z.z. o výbušninách, výbušných predmetoch a munícii.
6. Používanie pyrotechnických výrobkov kategórie T1 je na území mesta zakázané.
7. Používanie pyrotechnických výrobkov kategórie P1 na území mesta sa povoľuje
8. Používať len v súlade s technickým účelom, pre ktoré boli vyrobené. Používanie na iný účel na území mesta je zakázané

**Článok 5**

 **Pokuty a sankcie**

Obec Dlhé Pole môže za nedodržanie čl.3 ods.5 uložiť pokutu v od 100 EUR a do 2000 EUR. Výška pokuty je stanová zákonom č. 58/2014 o výbušninách, výbušných predmetoch a munícii a o zmene a doplnení niektorých zákonov.

 **Článok 4**

 **Spoločné ustanovenia**

Pyrotechnické výrobky na zábavné a oslavné účely sa nesmú používať takým spôsobom, ktorý by ohrozoval zdravie, poškodenie majetku a zložky životného prostredia, či spôsobil ich ujmu a škodu.

Príloha č. 1

V Dlhom Poli dňa 3. 6.2025

 Ing. Tibor Gajdošík

 starosta obce